Izvješće Mandatno-imunitetnog povjerenstva o zahtjevu za davanje odobrenja za nastavak kaznenog postupka protiv Nikole Gromoje zastupnika u HS-u. Rasprava je zaključena pa dajem na glasovanje sljedeću odluku, prije toga samo još jednom kolega Grmoja da razjasnimo sve nejasnoće koje su postojale. Dakle, ovdje se radi o privatnoj tužbi privatnog tužitelja Ranka Ostojića, praksa je i prijedlog je odbora odnosno Mandatno-imunitetnog povjerenstva da se vama ne skida imunitet, to je dosadašnja praksa, tako smo radili i ja bih volio da vi se sada izjasnite da ne bi bilo bilo kakve zabune jer i meni je ovo jedna nova situacija koju do sada nismo imali, pa vas molim još jednom, ne slobodno s mjesta samo kažite.
Hvala. Dakle, obrazložim svoj stav. Ja sam tražio i uputio sam dopis Mandatno-imunitetnog povjerenstvu i tražio da mi se skine imunitet. To je pravo zastupnika, ja se svoga prava mogu odreći kao što sam se odrekao naknade za odvojeni život. Dakle, to sam zatražio Mandatno-imunitetno povjerenstvo me odbio. Nakon toga je kolega Bačić koji je predsjednik Kluba HDZ-a rekao da ja tražim da mi se skine imunitet, a u slučaju ovom o kojem vi govorite gdje me tužio naš bivši kolega Ranko Ostojić se skrivam i ne želim da mi se skine imunitet. Ja sam nakon toga tražio od vas da mi i u ovom slučaju i u ovoj tužbi a inače generalno skinete imunitet kako bi me premijer Plenković mogao tužiti zbog teških optužbi koje sam iznio o korupciji u Ministarstvu vanjskih i europskih poslova. Molim vas sve kolege da mi skinete imunitet i u ovom slučaju, a nakon toga ću se obratiti MIP-u i zatražiti da mi se u potpunosti skine saborski imunitet.
Kolega Grmoja, hvala vam lijepa. Dakle, znadete i sami da se imunitet skida od slučaja do slučaja, nema generalnog skidanja imuniteta, takva mjera ne postoji. Dakle, mi sada glasujemo o ovom konkretnom slučaju gdje ste vi zatražili skidanje imuniteta, dosadašnja praksa bila je drugačija, međutim ko sam ja ili netko od zastupnika da ide kontra vaše volje. Dakle, zastupnici imate situaciju sada gdje ću vam pročitati odluku povjerenstva koja je suprotna od stava kolege Grmoje. Dajem na glasovanje slijedeću odluku: Za vrijeme trajanja zastupničkog mandata uskraćuje se odobrenje za nastavak kaznenog postupka koji se vodi pred Općinskim kaznenim sudom u Zagrebu Posl. br. 15K-69/16-8 protiv zastupnika Nikole Grmoje po privatnoj tužbi privatnog tužitelja Ranka Ostojića zbog kaznenog dijela klevete iz čl. 149. st. 2. Kaznenog zakona. Tko je za ovu odluku? Dakle, ovo je odluka MIP-a da se ne skida, dakle za je onaj ko želi da se ne skine imunitet. Tko je za, dakle postavio sam pitanje. Tko je suzdržan? I tko je protiv? Utvrđujem da je glasovalo 114 zastupnika i zastupnica, 23 za odluku MIP-a, 2 su bila suzdržana i 89 bilo je protiv odluke MIP-a. Temeljem toga skinut je imunitet kolegi Nikoli Grmoji. Evo povreda Poslovnika, izvolite kolega Grbin.
Poštovani g. predsjedniče. Sabor je sada donio negativnu odluku, dakle sabor je odbio prijedlog MIP-a. Da bi se kolegi Grmoji skinuo imunitet MIP mora predati takav prijedlog i onda ga sabor mora usvojiti. Hvala.
Dobro. To je sad pravno tumačenje ovaj i meni ima ono svoju logiku ovaj, pa ćemo vidjeti što dalje. Ovo je jedinstven slučaj do sada, obavit ćemo konzultacije. Samo malo, nećemo sada otvarati raspravu, mi smo ovu odluku donijeli. Ajde izvolite, ajde.
g. Predsjedniče, ovakav slučaj se već dogodio u HS. Svjedočio sam tome kod skidanja imuniteta kolegi Željku Jovanoviću. Predsjednik sabora je odmah dao na glasanje i suprotan zaključak, skida se imunitet, tako da ako sabor želi, ako vi to date na glasanje i sabor odluči onda [[Upadica: Dobro]] to napravite, mi ćemo glasat protiv, ali nema veze.
Dobro. Kolega Grmoja, želite li da onda napravimo i to?
Da, molio bi kolege da glasaju za da mi se skine imunitet.
Dobro. Onda, ali mislim da će morat ipak MIP mi dat taj prijedlog, pa ćemo to napraviti idući puta, da, da, da. Dobro, dobro, znači odbili smo odluku MIP-a o ostanku imuniteta. Međutim, vama imunitet i dalje traje do odluke MIP-a i potvrde plenarne sjednice, to ćemo onda napraviti idući puta, suglasni smo oko toga, dobro.